又要威，又要除頭盔

《又要威，又要除頭盔》係套2018年泰國電影，由Prueksa Amaruji執導，Pachara Chirathivat、Sananthachat Thanapatpisal、Jennifer Kim主演。套戲2019年出咗續集《又要威，又要除頭盔2》。

故事簡介
偉霆想打銀行工，但考極都考唔入，所以瞞住屋企人，每日著銀行制服出門口，實際係揸電單車的士搵食，有日佢撞見中學時期嘅女神樂童之後，呢個秘密就快穿煲，皆因女神原來係真正嘅銀行職員，而樂童嘅男友冠A更加係銀行副經理，成日睇偉霆唔順眼，同埋偉霆阿爸嘅老友鼎爺亦對偉霆有懷疑......

演員
Pachara Chirathivat 飾 偉霆
Sananthachat Thanapatpisal 飾 樂童
Jennifer Kim 飾 Suree
Pramote Pathan 飾 冠A
Kom Chauncheun 飾 鼎爺

2018年電影
泰國電影